دستونک
 زندگی، زندگی اِے جهان،آ جهان
 دردءُغم،دردءُغم سوزمان،سوزمان!
 وشبوهان بے قراراِنت شنگ کن
 اُو منی جان وتی مَهپران،مَهپران
 لوٹگ ءَ شمارا زَبادین وَطن
 پادا اِت سرگراِت همبلان،همبلان!
 نوکین کردے مَنے روچان زُرتگ دلءَ
 روچءُشپ ذگرکنت”اُستمان،اُستمان”
 شاعری تُنگّ اِنت بیاراِت نوکین خیال
 همدلین دوستین شاعران،شاعران!
 دردءُغم چوشین بوتگ کے را نصیب
 اُو منی دل به بَے شادمان،شادمان!
 اکبرءِ گالءُگپتاران داراِت دلان
 جاهلان جاهلان! عاقلان،عاقلان!
 اکبر بارکزئی
 اُستمان:راج،ملتۂ
گوں عبدالوھاب ایرانژاد ءِ منہ واری ءَ